Kedves gyerekek! 


Mit szóltok Zalai Péter leveléhez? 

s Azért nem válaszoltam ilyen sokáig, mert fájt a kezem. 
Karcsi nekem jött a biciklijével a játszótéren, vagyis inkább 
én szaladtam elé. Mind a ketten elestünk, tele lettünk fol- 
tokkal. Apukám azt mondta, hogy szépen megúsztuk, na- 
gyobb baj is lehetett volna belőle. PÉTER" 

Részlet Kovács Zsuzsi leveléből : 

.Macikám! Azt üzenem neked, hogy nagycsoportos let- 
tem, és már egyedül megyek az óvodába. Nincs messze az 
ovi, anyu az ablakból figyeli, hogy körülnézek-e, amikor át- 
megyek az úton. Nem felejtek el körülnézni, de azért egy 
kicsit félek, és mindig szaladok." 

Kedves Zsuzsi! Örülünk, hogy már egyedül is át tudsz 
menni az úttesten. Ha valóban figyelmesen körülnézel, 
nem kell félned, hiszen a járművek mindenütt szabályok 
szerint közlekednek. A földön, a vízen és a levegőben is. 
Ha mind a gyalogosok,mind a járművek vezetői betart- 
ják a közlekedés szabályait, nem érheti baj őket. De ha 
nem figyelnek, úgy járhatnak, mint Péter és Karcsi. 

Elsőként mindenkinek a gyalogos közlekedés szabá- 
lyait kell megtanulnia. 

Ezeket a rajzokat Budai Simon 6 éves, budapesti kis- 
fiú küldte. Látszik, hogy Simon tudja, mikor mehet át 
a zebrán. 

Balesetmentes közlekedést kívánunk a kisautók, kis- 
vonatok, repülők vezetőinek és a gyalogosoknak is! 
Dörmögőék 


Augusztusi számunk rejtvényeinek he- 
lyes megfejtése: 

A papagáj és a szajkó tudja utánozni 
az ember hangját. Az oldotta meg jól a 
feladatot, aki lerajzolta a 4., a 9. vagy 
a 18—19. oldal jelét. 

Melyik madár szeret fürdeni? — kér- 
deztük a 21. oldalon. Az ábrázolt ma- 
darak közül a kanalas gém, a sirály és 
a búbos vöcsök vízi madár. 

Jutalmat nyertek: Bíró Kármen, Kis- 
bér — Bonin Brigitta, Králik Mónika, 
Ocsovai Dóra, Paszternák Ádám, Právitz 
Krisztina, Szabó Sebestyén, Szabóki Sán- 
dor és Árpád, Tamás Gabriella, Vajda 
Judit és János, Zombori Zita, Budapest — 

. Farkas Aranka, Budaörs — Hosszú Eve- 

f. lin és Zsuzsa, Anarcs — Kalocsai Edina, 

met Dunaújváros — Kis Diána, Diósd — Kis 
Mónika, Vatta — Kovács Melinda, Nyer- 
gesújfalu — Kövér — Hédi,  Szombat- 
hely — Lovag Roland, Kaposvár — 
Márton Marietta, Veres Richárd, Mis- 
kolc — Mester Edit, Villány — Molnár 
Angéla, Záhony — Pozsgai Tamás, Mo- 
hács — Sági András, Cegléd — Szabó 
Henrietta, Zagyvaróna — Ventura Hen- 
riett, Ménfőcsanak. 


MEGSÚGJUK, hogy következő 


t at számunkban rajzpályázatot hirdetünk, 
9 Gondolkozzatok, melyik verset szere- 
pe titek a legjobban! Aki eldöntötte, részt 


vehet a pályázaton! 


MADÁR ESZTER rajzai 


NAGY KATALIN 


A másik nagyapám sajnos nem en 
fölszedjem a gesztenyét. Azt mond 
figyeljek. Mutatott egy tornyos há 
dahunyad vára. Mutatott egy tavat, 
ligeti-tó. Annak nagyon megörültei 
tam, beledobok egy-két gesztenyé 
hetett. Mert az oszlopos házhoz mentü 
mondta a nagyapám, ez a múzeum. É 
házra is azt mondta, hogy múzeum. Lehet, hogy 
eltévesztette. De lehet, hogy a múzeumok 
hasonlítanak egymásra. Mint azsebemben a két 
gesztenye. X 

Végre én is találtam mesélni valót. A tér kö- 
zepén lovasszobrok álltak, éppen olyanok, mint 
a játékaim. Örültem, hogy ismerősök, és mond- 
tam a nagyapámnak, hogy itt vannak a cow- 
boyok. De ő azt felelte, ezek nem cowboyok, 
hanem a Hét Vezér. És kicsit haragudott. És 
nem mondta meg, hiába kérdeztem, hogy miért 
éppen hét. 

Bementünk a múzeumba. Köszöntem. De ne-! 
kem nem köszönt senki. Egy nagy-nagy képnél" 
azt mondta a nagyapám, neki ez tetszik a leg- 
jobban. Nekem ugyan nem! 

— Miért lép a néni a kisgyerek fejére? 88 ; 
kérdeztem. SA 


(1. 


ajándékba 
Őrizg 
boz, hát 
gár. Csak a 


- 


nikor először mentem óvodába, anyukám azt 
ő ígérte, sok. barátom lesz ott. biztosan. Lett is 
ri mindjárt ettő. 87 Vis ; 

Az egyik a kukásember. Ő mindjárt délelőtt 


"a barátom lett. Mert kimentünk az udvarra ját- 


A szani. Labdáztak, meg homokoztak a gyerekek, 


A 


és lökdösődtek. Lehetett mászókára mászni, és 7 Ba 
hintázni. Én a kapunál álltam és néztem kifelé. 4 18 
Akkor jött a kukásember a kukaládákért. Meg- 
kérdeztem tőle, hogy mikor jön értem az anyu- I. 
. kám. Ő azt mondta: nemsokára érted jön, meg eles 
látod! E 


Homolya Rita az egyik szajmszédeni az asz- 
talnál. És azért lett a barátom, mert ő nem ha- 
; rapott meg, mint a másik szomszédom. 

Délután elmeséltem anyukámnak a Homo- 
lyát. Nagyon örült. És másnap reggel két darab 
süteményt csomagolt. Az egyiket nekem, a má- 
sikat Homolyának. Barátoknál így való! 

Amikor értem jött az óvodába, megkérdezte, 
mi újság. Én rögtön megmondtam: 

— Megvertem a Homolyát. 

. — — Dehát miért? — rémüldözött anyukám. 
. — Hiszen a barátod! Hoztál neki süteményt. . 
— Nem akarta megenni — JOB ságséjöi 
anyukámnak. 
De ő nem értette. Azt mondta, gondolkoz- 


zam, hogy lehetne megbékíteni a barátomat. 
Gondolkoztam egész este, csak sajnos elalud- 
tam. Így aztán nem jutott az eszembe semmi. 
De nem baj! Másnap kiderült, hogy a Homo- 
lya nem is haragszik. Együtt másztunk fel a csúz- 
dára. És ő mindig lelökött, amikor nem mertem 


lecsúszni egyedül. 
(Hé 

BENEY ZSUZSA 


Álmodtam, álmomban 
csizmás legény voltam, 
héttornyú városba 
messze vándoroltam. 


Sehol a világon 
helyem nem találtam, 
akárhová értem, 
mindig odébbálltam. 


Álmodtam, álmomban 
copfos kislány lettem, 
szobám ablakára 
gyöngyös függönyt tettem. 


Szobám ablakára 
tükröt akasztottam, 
világ vándorára 
abból pillogattam. 


SZŰCS IMRE 


Csillagfényes 
az éjszaka, 
csicsíjja! 
Sötét minden 
ház ablaka, 
babújja! 


Alszik már a 
dunna, párna, 
csicsíjja! 
Feküdj te is 
puha ágyba, 
babújja! 


Bújj bete is 
piheágyba, 
csicsíjja! 
Megérint az 
álom szárnya, 
babújja! 


Csillag hull a 
fényes égen, 
csicsíjja! 


Aludj, szentem, 


piciségem, 
babújja! 


agg 

BOZENA TRILECOVA 


A legény álma 


Volt egy legény, aki álmot látott. 

Az álma egészen pici volt. Akkorka, hogy vi- 
gyáznia kellett, nehogy elveszítse. 

Azt álmodta: egyszer egy napon picurka kis 
gyöngyszemecskét talált. 

Ez a gyöngy akkora volt, akár egy borsószem, 
egy zöldborsó szemecske. 

Addig nézte, amíg észrevette, hogy ebben 
a gyöngyben egy varázsló kuksol. 

Nézte a legény, nézte, és látta a varázslót. 

— Ki zavarja a nyugalmamat? — hallotta a va- 
rázsló hangját. 

— En, a legény, aki álmot látok. 

— Mit akarsz tőlem, te legény? 

— Ha a szemedbe nézek, úgy látom, mintha 
lányok lennének benne. Nem adnád feleségül 
az egyiket? 

— De bátor ifjú vagy, te legény! — kiáltott 
föl a varázsló. — Nem tudod még: valamit, va- 
lamiért! Figyelj hát jól! Az egyik lányt megkap- 
hatod, ha erősebb vagy a varázserőmnél. Én 
most a szántóföldekre havat küldök, ate dolgod 
meg az, hogy vigyázz a búzakalászokra, nehogy 
egy is elpusztuljon közülük, mert különben az 
emberek éhezni fognak. Ha megőrzöd a gabo- 
nát, az egyik lányt feleségül adom hozzád. Ál- 
modd végig az álmod, és mire felébredsz, ott 
lesz melletted a menyasszonyod. 


A legény álmában megvakarta a füle tövét, és 
futni kezdett. 

Futott, futott, míg Ólomlom éjjeliőr házához 
nem ért. Úgy rontott be hozzá, hogy még ko- 
pogni is elfelejtett. Ólomlom ijedtében leejtet- 
te a kanalát, ugyanis éppen az ebédje mellett 
ült. 

— Add ide, Ólomlom — mondta a legény — 
a legnagyobb kürtödet! Azt, amelyiknek a hang- 
ja a legtávolabbi vidékre is elhallatszik. Le kell 
aratni a földeken a gabonát, mert éjszakára le- 
hullik a hó. s 

— Ugyan már —, csóválta a fejét Ölomlom. 
— Ki látott már olyat, hogy a nyár kellős köze- 
pén havazik? 

— Márpedig így lesz — erősködött a legény. 

Ólomlom ekkor megfogta a kürtöt, és bele- 


SÓTI KLÁRA rajzai 


fújt. Az öblös hang mindenkivel tudatta, hogy 
mi történik éjjel, és még azt is: arassák le a ga- 
bonát! 

Az emberek nyomban munkához láttak. 
Öröm volt nézni, úgy dolgoztak. 

Olomlom a legénynek is adott egy kaszát. 
Amit a legény lekaszált, az éjjeliőr tüstént ki- 
csépelte. 

Az emberek nem győzték hordani a termést. 

Estére beborult az ég, és a fekete felhőkből 
térdig érő hó hullott. 

De hová lett a legény? 

Pszt, csitt, csend legyen! Lassan vége az ál- 
mának. 


3 lar at 


— Híjj, de hideg van! — mondta a legény, és 
megdörzsölte a szemét. Hát ahogy körülnézett, 
mit látott, mit nem látott? Havat! 

— Hó, hó — suttogta mellette valaki. 

— Ki vagy te? — fordult a hang felé. 

— Ne kérdezz semmit, csak arra válaszolj: 
elveszel-e engem feleségül? Ha igen, akkor el- 
illan a hó, de ha nem, örökre itt marad. 

— Elveszlek! Hogyne vennélek el — mondta 
erre örömmel a legény. 

A lány nevetett. Illatos volt a nevetése, és et- 
től a hó egyszeriben elillant. 

Meleg lett, gyönyörű nyár, és a lány kezében 


rózsaszál virágzott. 


4 


GYÁRFÁS ENDRE SS 


— Berci, Marci, nézz a fára! 
Lombot hullat nemsokára. 
Délnek indul, melegedni, 
az erdő sok madárkája. 


Így szól Bori s már-már szipog. 
Sajnálja a tűnő nyarat. 
Bátyjai is búslakodnak 
a bükk barna sátra alatt. 


- 


— De jó lenne — sóhajt Berci 
ha ezt a szép színes tájat 
eltehetnénk télidőre! 
Megmutatnánk Mikulásnak. 


Marci becammog a házba, 

s mikor megjön, így szól: — Tessék! 
Itt van néhány ív papiros, 

egy-két ecset, sok-sok festék. 
Vörös, barna, sárga színnel 

festem meg az őszi lombot. 
Papíromon piros pettyel 

pompáznak a csipkebokrok. 


— Én gyurmázom! — kiált Berci. 
— Megmintázom azt a szajkót. 
Ne mondják, hogy kétbalmancsos 
gyerekek a Dörmi-mackók! 


— Én cérnára fűzök makkot, 
mogyorót meg vadgesztenyét — 
mondja Bori. — Nyakláncommal 
tündérnek is beillenék. 


Munkához lát három medvénk, 

s mikor Anyó szól: — Uzsonna! —, 
kész a festmény, kész a nyaklánc, 
kész a szajkó gyurmaszobra. 


Anyó összecsapja mancsát : 

— Szép ez, Marci, Berci, Borka! 
A nyaklánc, a kép, a szobor 
fölkerül a szekrénypolcra. 
Kiállítást rendezünk majd, 
mikor a tél nálunk időz. 

Hadd tudja meg Mikulás is; 
milyen a nyár, milyen az ősz. 


HERVAY GIZELLA 


Verekedős mese 


Kobak épített egy robotot. Ha egyedül ma- 
radt, szembeült a géppel, és megkérdezte: 

— Mit játsszunk? 

A robot válaszolt : 

— Játsszunk Ember ne mérgelődjöt. 

Játszottak-játszottak, de hiába kezdték újból 
meg újból, mindig Kobak nyerte meg. 

Megunták az Ember ne mérgelődjöt, megint 
megkérdezte Kobak: 

— Mit játsszunk? 

— Játsszuk azt, hogy aki szebb vonatot raj- 
zol, az nyer. 

Rajzoltak, rajzoltak, hát megint Kobak nyer- 
te meg a versenyt. 

Megint elkezdtek tanakodni: 

— Mit játsszunk? 

— Játsszunk vacsorásdit! Aki hamarabb meg- 


issza a tejet, az nyer — mondta Kobak, és har- 
madszorra is ő nyerte meg a versenyt. 


A robot megharagudott. 


— Nem játszom többet veled — fordított 
hátat Kobaknak. — Epítek egy kicsi robotot, 
azzal fogok versenyezni. 


Úgy is tett. Épített egy kicsi robotot, szembe- 
ültette magával, és versenyezni kezdtek. 


— Én csinálok egy nagyasztalt, te csinálj egy 
kisasztalt! — mondta a nagyrobot a kicsinek. 
— Aki hamarabb megcsinálja, az nyer. 

Nekiálltak, fúrtak-faragtak, egykettőre kész 
lett a nagyasztal, utána a kisasztal. A nagyrobot 
büszkén kihúzta magát: 

— Én vagyok a győztes! 

— Én is nyerni akarok! Én is nyerni akarok! 
— türelmetlenkedett a kicsi. — Játsszuk azt, 
aki hamarább megeszik húsz szilvás gombócot, 
az nyer! 

Nyeltek-nyeltek, hát a nagyrobot hamarább 
lenyelte a szilvás gombócot. Kigyúlt a jelzőlám- 
pája. 

— Kész, győzelem! — kiáltotta, s a kicsi szól- 
ni se tudott, mert még egyre nyelt. 


— .. tizennyolc .. tizenkilenc . . . húsz — 
nyelt —, én is nyerni akarok! 

Addig nyafogott, míg egyszer csak eszébe ju- 
tott valami. 

— Játsszuk azt, hogy aki hamarabb elromlik, 
az nyer! — kiáltott fel boldogan. — Ezt a ver- 
senyt csakis én nyerhetem meg — gondolta. 


Elkezdtek rohangálni a szobában eszeveszet- 
ten, nekimentek a bútoroknak, leestek, bever- 
ték magukat, oda se neki, egyre gyorsabban 
keringtek körbe-körbe, pofozkodtak, vereked- 
tek — de egyik sem romlott el. 

— Úgyis én romlok el hamarabb! — kiáltott 
a kisrobot, és belerohant a tükörbe. A tükör 
eltört, de neki semmi baja se lett. 

— Én romlok el hamarabb! — kurjantott a 
nagyrobot és nekirohant az ablaknak. Az ablak 
eltört, de neki semmi baja s 


STUIBER ZSUZSA rajzai 


— Én, én! — sikoltozott a kisrobot, és teljes 
erejével belerohant a nagyrobotba. 

Egyszerre romlottak el. Hirtelen elhallgattak, 
mozdulatlanokká merevültek. Kobak ebben a 
percben lépett be a szobába. 


Kisöpörte az üvegcserepeket, helyére tolta 
a bútorokat, megjavította a robotokat. A na- 
gyot a nagyasztal mellé ültette, a kicsit a kisasz- 
tal mellé. 

— Ugye én romlottam el hamarabb! Ugye én 
romlottam el hamarabb! — kezdtek veszekedni 
a robotok, ahogy felhúzta őket. 

— ÁAzértis én nyertem meg! Azértis én nyer- 
tem meg! — pofozkodtak, verekedtek tovább. 

— Mást se tudtok, csak verekedni? Nagyon 
unalmasak vagytok — szólt rájuk Kobak, azzal 
sarkon fordult, otthagyta őket, és elment a paj- 
tásai közé játszani. 


A két robot leforrázva nézett egymásra. 


— Játsszuk azt, hogy én csinálok egy nagy- 
asztalt, te csinálsz egy kisasztalt, és aki hama- 
rabb kész, az nyer! — kezdte a nagyrobot. 


— Hogyisne, akkor te nyersz — torkolta le 
a kisrobot. 


— Akkor játsszuk azt, hogy aki hamarabb le- 
nyel húsz szilvás gombócot, az nyer !— folytatta 
a nagyrobot. 

— Hogyisne, akkor is te nyersz — legyintett 
a kisrobot. — Megmondom én, mit játsszunk! 
Azt fogjuk játszani, hogy aki hamarabb elrom- 
lik, az nyer. 


És megint elkezdtek rohangálni a szobában 
eszeveszetten, oda se neki, egyre gyorsabban 
keringtek körbe-körbe. Megint nekiment a 
kisrobot a tükörnek, megint belerohant a nagy- 
robot az ablakba, megint nekirontott a kisro- 
bot a nagyrobotnak teljes erejéből. 


És megint egyszerre romlottak el. 
És Kobak megint megjavította őket. 
És megint veszekedni kezdtek. 

És megint versenyezni kezdtek. 


És megint elkezdtek rohangálni 
körbe-körbe. 


És megint nekirontott a kisrobot a 
nagyrobotnak. 


És megint egyszerre romlottak el. . . 


WEÖRES SÁNDOR 


Varázslók 
ke 


Jeges Pác, tüzes Pác 
világ végén állnak, 

a két világ végéről 
össze-kiabálnak. 

A jeges Pác mondja: Víj! 
A tüzes Pác mondja: Hú! 
Reng a levegő, 

reszket a csillag, 

mikor a messzeségen át 
ők ketten hajba kapnak. 


fél; CSORBA PIROSKA 


HETE 


"Esti mese 


di. "Este HÉJGT két mese jár: ; 
"mert mi Ancsával ketten alszunk 
egy szobában. EST 
38 Az egyik mesét nekem mondja anya, És 

; ÉHESlAGb Ancsának. 


nert őz az én MéSöL LES 
"Ancsa duzzog, detorddls a fal felé, ; 
"de én tudom, ; AB 


SEBŐK ÉVA 


A barátság 
a legfontosabb 


Volt Jánoskának egy fehér pöttyös, piros lab- 
dája. Sok mindent tudott ez a labda: gurulni, 
ugrani, falról visszapattanni, s ha megpenderí- 
tette, még forogni is tudott, mint valami búgó- 
csiga. Éjjelente egy piros hálóban aludt, amely 
ott lógott a játékpolc oldalán. 

Most éppen játszottak: Jánoska és a labda. 
Azt játszották, hogy Jánoska jó messziről célba 
vette az eperfa törzsét, és nekidobta a labdát. 
Ha eltalálta, a labda visszaugrott hozzá. Ha 
nem — mert sajnos ez is előfordult —, eliramo- 
dott messzire. 

Egy idő után persze megunták ezt a játékot; 
Jánoska is, a labda is. A legjobb játékot is meg- 
unja egyszer az ember, és mást akar — valami 
újat. Jánoska odanyargalt hát a kerítéshez, mely 
az udvart az utcától elválasztotta, és a kerítés 
egyik kőoszlopának kezdte dobálni a labdát, 
közben azt a verset mondogatva, hogy: 


Egy, kettő, három, négy, 
Bolond Miska, hová mégy? 
Pestre pipáért, 

gyere velem dohányért! 


Minden sorban kettőt kell dobni, és az is sza- 


bály, hogy mikor a labda éppen a falnál van, az 
ember összecsattintja a tenyerét. Sajnos, nem 
mindenki tud mindent egyszerre csinálni. Já- 
noska nagyon elégedett volt, ha úgy tudta vé- 
gigmondani a verset, hogy a labda közben 
egyetlenegyszer sem pottyant a földre. 


Igen ám, de ahogy az idő telt, ez is unalmassá 
vált. Magasra kezdte hát dobálni a labdát, és 
közben azt kiabálta: , hopp-hopp", mert ideillő 
verset nem tudott. A labda röpült, röpült, és 
röptében mindig kilátott az utcára. Egyszer 
nyilván olyat láthatott, ami megtetszett neki, 
mert fogta magát, és a kerítés túlsó oldalán esett 


le. Jánoska már éppen szaladni készült a kapu 
felé, hogy visszahozza a szökevényt, mikor a 
labda nagy ívben visszarepült. Jánoska nem so- 
kat gondolkozott, felkapta, meglendítette, s a 
labda már röpült is vissza oda, ahonnan jött. 
Nem telt bele egy másodperc se — újra megje- 
lent. Ez aztán a jó játék! Jó, jó... de egy idő 
múltán Jánoska ezt is megunta. 

— Gyere már be! — kiáltott át a kerítésen, 
mert tudta, hogy a labda nem magától tér visz- 
sza, hanem valaki visszadobálja. Csak azt nem 
tudta, ki. A kapu kisvártatva megnyikordult, és 
gesztenyehajú kisfiúfej kukkantott be a résen, 
vidáman körülnézegetve. Jánoska kíváncsian 
figyelte, de nem szólt. A kisfiú belépett, be- 
csukta az ajtót, majd kezét hátratéve megállt, 
és fejét barátságosan félrebillentette, mint va- 
lami kiskutya. Mókás gyereknek látszott. János- 
kának egyszeriben megtetszett. 


— Nekem is van labdám, de csak otthon — 
mondta a fiú. 


— Nekem másik labdám is van, meg két ka- 
rikám és még sok mindenem — hencegett Já- 
noska. Nem mintha bántani akarta volna a fiút, 
csak mert így szokás. — Megmutassam? 


— Én tudok egy olyan játékot, amihez nem 
kell játék. Tudsz békázni? 


—. Nem. 


— Na, ide süss! — A kisfiú leguggolt, tenye- 
rét maga elé tette a földre, és arra támaszkodva, 
guggolva nagyokat ugrált, s azt mondogatta 
közben: — Kvá-kvá, brekeke! 


Jánoska majd megpukkadt, úgy nevetett. Ő is 
leguggolt, és most már együtt ugráltak, brekeg- 
tek, nagyszerűen mulattak. Azt hihette volna 
az ember hogy ezt már igazán nem lehet meg- 
unni: de nem Így történt. Megunták — meg bi- 
zony. Jánoska beszaladt, és kihozta a két kariká- 
ját. Mami kinézett, meglátta az idegen gyere- 
ket, és kijött. 


— Hát te, kisfiam — kérdezte —, honnan 
jöttél? 
— A Kún-házból, néni kérem. 


— Jaj, Mami, ha tudnád! — vágott közbe Já- 
noska buzgón. — Az úgy volt, hogy a labdám 

kiesett, és ő mindig visszadobta, mikor kidob- 
tam, és tudod, hogy kell békát játszani? Ide- 
süss! 

— Te vagy a Gáborék gyereke? — kérdezte 
Mami. 

—— Én. 

— Mi is a neved? 

— Bandi. 

— Az én kisfiam meg Jánoska. Mutatkozza- 
tok be! Hát csak játsszatok szépen — mondta 
aztán Mami. — Ha megéheztetek, gyertek be, 
kaptok uzsonnát! 

Jánoska nem sokkal később beavatta Bandit 
a manó titkába. Pedig az olyan nagy titok volt, 
hogy még eddig senkinek se mondta el. Mi 
okozta, hogy Bandinak mégis elmondta? Azt 
hiszem, én tudom: úgy érezte, hogy Bandi meg 
fogja érteni. Hogy érdemes neki elmondani, 
mert azt fogja mondani: , hűha!", és Jánoska 
büszke lesz. Megoszthatja vele magát a manót 
is, közös manót csinálhatnak, hiszen Bandi is el- 
hiszi a manót. Aminthogy el is hitte. 

Összedugták a fejüket, s Jánoska felbuzdulva 
elmondott mindent. És nagyon szerette ezért 
Bandit, hogy elmondhatott neki mindent. Ban- 
di is sokat mesélt, és rengeteget játszottak, és 
jót ettek, és minden nagyszerű volt. 

Azt hiszitek, nem sok történt ezen a délutá- 
non? 

Vagy nem történt semmi fontos? 

Tévedtek. Ez nagyon jelentős délután volt. 

Jánoska ekkor ismerte meg életének első ba- 
rátját. 

PÁSKÁNDI GÉZ/ 


lelé 


Csip-csup-csuprot, 
fülenagy fazekat 
formál 

fazekas. 


Csöbröt dögönyöz, 
öblöz köcsögöt, 
tüzesít agyagot, 
Nagy a fül? Lecsípi, 
s ha kicsi, 

még egy adagot! 


Forog a korongja, 

ez az ő dorongja, 
sarat kezesít, 

legyen a rög szelíd, 
cserepet megjuház, 
mint nyáját a juhász. 
Szilke éke csinosul, 
csésze csínja pirosul, 
sziromlevél a kupán: 
tuli, tuli, tulipán! 


KILENC 


Magyar népmese 


Egyszer egy szegény embernek nagyon sok gyereke 
volt. Már azt sem tudta, hogy milyen nevet is adjon né- 
kik. Mikor a kilencedik meglett, a Kilenc nevet adta 
neki. De megjárta szegény feje, ha Kilencnek tette a ne- 
vét, mert a fiú annyit evett, mint kilenc, annyi ruhát 
szaggatott, mint kilenc. Mikor már dologra nőtt a fiú, 
azt mondta az apja: 

— Menj, és szerezz magadnak ruhát, élelmet, mert én 
már nem győzlek tartani. 


Elment a fiú, elvándorolt, és beállott a királyhoz bé- 
resnek. Kérdi a király tőle: 

— Mit akarsz bérül egy esztendőre? 

— Nem kérek sokat — mondotta Kilenc —, csak any- 
nyit, hogy mikor letelik az esztendő, megfricskázhassam 
a felséges király orrát. 

— Hát, fiam, ha neked ennyi elég, én ezt szívesen meg- 
engedem. 

És felfogadta a legényt. Egy alkalommal el kellett hogy 
menjenek a béresek fáért az erdőbe. Azt mondta a ki- 
rály, hogy aki hamarabb hazajön, egy rend ruhát kap. 
Mindegyik igyekezett, hogy hamarabb induljon el, előz- 
ze meg a másikat. Kilenc aludt nyugodtan a jászolban, 
rá se hederített a többiekre. Mindenki elment, de ő még 
fel sem kelt. A lányok közben megfejték a teheneket, s 
a kilenc sajtár tejet letették a jászol mellé. Amíg elmen- 
tek a cseber után, hogy szűrjék bele a tejet, addig Kilenc 
felkelt, és mind megitta. Azzal lefeküdt ismét aludni. 

Keresték a leányok a tejet: hol a tej, vajon ki vihette 
el. Megtalálták Kilencet a jászolban, ahogy a szénában 
aludt, látták, hogy tejes a szája. 

— Hát ez itta meg! 

Rárohantak, hogy verjék meg. Akkor Kilenc felkelt, 
lerázta magáról őket. Adott az ökreinek enni, befogta 
őket, és elment az erdőre fáért. 

A többiek már bent voltak az erdő közepén, megra- 
kodva fával. Kilenc, ahogy ment az erdőn, keresztül- 
kasul döntötte ki az útra a fákat. 

Mikor a többiek meglátták, kacagtak, hogy né, Kilenc 
nyeri el az új rend ruhát, mert ő lesz az első! Kilenc csak 
elcsapta az ökröket, s nekirugaszkodott, hogy rakja meg 
a szekerét fával. A többiek már elindultak, de nem tud- 
tak kijönni az erdőből, mert először meg kellett hogy 
tisztítsák az utat a sok fától, amit Kilenc kidöntött. 

Mikor Kilenc megrakta a szekerét, megy, keresi az 
ökreit. Hát az ökrei csontján már ott verekedtek a far- 
kasok és a medvék. Először befogott négy farkast, de 
azok egyedül nem bírták a terhet. Visszament, befogott 
még két medvét, így már boldogultak. Ahogy vitte a fát 
lefelé, odamegy hozzá az ördög, és egyre dugdossa a bot- 

ját a küllők közé, hogy akassza el a szekeret. Azt mondja 
neki Kilenc: 

— Eridj innen, te, mert ha eltörik a küllő, te kell, hogy 
tartsad a tengelyt hazáig! 

De az ördög csak addig-addig dugdosta a küllők közé 
a botját, amíg eltörött a kerék. Kilenc ráhúzott az ostor- 
ral vagy kettőt, s rákiáltott : 

— Fogd a tengely végét! 

Az ördög egész hazáig kellett hogy tartsa a tengelyt. 
A király már messziről észrevette Kilencet. 

— Hűj! Zárjátok be hamar a kapukat, mert ni, hogy 
jön Kilenc! Farkasokkal, medvékkel! 

Bezárták a kaput, hogy ne mehessen be. De Kilenc 
fogta a farkasokat és medvéket, behányta őket a kapun 
keresztül, az ördöggel ketten megfogták a szekeret, s át- 
dobták a falon, utána betörték a kaput, és bementek. 
Kilenc jelentkezett a királynál, hogy megjött a fával. 

— Jól van, Kilenc. Te kapod meg a rend ruhát. 

De már félt a király, mert tudta, ha Kilenc megfrics- 
kázza az orrát, ő attól meghal. Ásatott egy mély kutat, 
oda hordatott egy csomó követ a béresekkel, Kilencet 
pedig beküldte a kútba, hogy rakja a köveket. A bére- 
seknek meghagyta: úgy hajigálják a követ, hogy Kilencet 
üssék agyon. De Kilenc minden követ elfogott, s már 


fent állt a kő tetején a kútban. A béresek jelentették a 
királynak, hogy a kő már elfogyott, és Kilenc mindjárt 
kint van a kútból. Volt ott egy kilencmázsás harang, a ki- 
rály megparancsolta, hogy gyorsan borítsák a kút szá- 
jára, betonozzák le, hogy Kilenc ne jöhessen ki. 

Mikor Kilenc látta, hogy besötétedett fölötte az ég, 
azt hitte, este van, nem hánynak több követ. A fejével 
kinyomta a harangot, s kimászott a kútból. Ugy állított 
be a királyhoz, a fején a haranggal, és köszönt: 

— Jó estét, felséges Királyom. Kibújtam a kútból, 
mert nem hánytak több követ. 

— Jól van, Kilenc — mondta a király. 

A király annyira búsult és félt, hogy már senkivel sem 
beszélt. Volt egy leánya, aki addig-addig faggatta, míg 
megtudta, hogy milyen sors vár az apjára az év végén. 

A királylány behívatta Kilencet, és azt mondta neki, 
hogy ha békét hagy az apjának, hozzámegy feleségül. 

Így lett aztán Kilencből király. 


Biztosan te is ismered a juharfa termését; pörgettyűre vagy 
a repülőgép légcsavarjára hasonlít. Talán már játszottál is vele 
ejtőernyősdit. Taligás Attila, 7 éves, váci olvasónk mást talált ki: 
úgy ragasztotta papírra az összegyűjtögetett pörgettyűket, hogy 
kutyára, illetve bokorban tollászkodó madarakra emlékeztet- 
nek. 


Találós kérdés 


Zöld a liba, 
tar a nyaka. 


(DJ) 


Te is készíthetsz hasonló képet. Ha úgy érzed, hogy jól 
sikerült a munkád, küldd el Dörmögő Dömötörnek! 


Mondogasd először halkan, 
majd hangosabban Dongó Dani 
danáját : kr eies er 
Dalolj Dani, Gyűjtögető 
drága dajkám, 
deli, délceg 
darazsakról 
dongó dalt! 


Hány d han- 
got hallasz a 
versben? Raj- 
zolj annyi 
mézesüveget, 
ahány d han- 
got találtál, 
és küldd el 
rajzodat Dör- 
mögőnek! 


Három szorgalmas méhecske elindult virág- 
port gyűjteni. Mit gondolsz, melyik virág kínálja 
nekik a legtöbb virágport: az árvácska, a tuli- 
pán vagy a tavirózsa? 


EMLÉKEZTETŐ 
szülőknek, nagyszülőknek 
Folyóiratunk — oldalszá- 
mozásának alapszíne (a 
dominóké) mindig azt 
mutatja, hogy milyen 
korú gyermekeknek 
ajánljuk írásainkat. 

O Piros alapszín : 3—4 éve- 
seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehéralap: mindenkinek. 

A szerkesztőség 


: £ segátátzt sug EPS um 4 Ti § ű belső munkatársai: 
A mókus, a hangya és a hörcsög is gyűjtögető állat. Mindegyik telehordja a Ka Mat eNVadészártésszt B, 
búvóhelyét tartalék élelemmel. Vajon melyikük viszi haza a makkot, melyi- Kovács Endre képszerkesztő, 
kük a gabonát és melyikük a morzsát? Madár Eszter levelező, 


Biztosan tudod, hogy az emberek is szeretnek gyűjteni. Ez az egyik kedv- j 
telésük. A legkülönfélébb dolgokat gyűjtik: kagylókat, csigaházakat, köveket, 
képeslapokat, gyufacímkéket, bélyegeket, sörösdobozokat. 

Te mit gyűjtesz? Raizold le Dörmögőnek! 


Nézd meg jól ezeket a bélyegeket! Ha iskolás 
leszel, te is gyűjthetsz ilyeneket. 

Válaszd ki a bélyegek közül azt, amely az 
egyik legegészségesebb mozgást, a természet- 
járást ábrázolja! 

Hányadik bélyeg ez a sorban? Rajzolj ugyan- 
annyi labdát Dörmögőnek! A feladat megfejtői 
között jutalmakat sorsolunk ki. 

